
Koolieelsete lasteasutuste teeninduspiirkondade kinnitamine

1. Asjaolud ja menetluse käik
Koolieelse lasteasutuse seaduse kohaselt kinnitab kohaliku omavalitsuse volikogu koolieelse lasteasutuse teeninduspiirkonna. Samas on vanematele lapse jaoks lasteasutuse valik vaba, kui soovitud lasteasutuses on vabu kohti. Seadusega on sätestatud ka kord, et pärast teeninduspiirkonnas elavate laste vastuvõttu võetakse vabade kohtade olemasolul lasteasutusse lapsi väljastpoolt teeninduspiirkonda, eelistades esmajärjekorras samas vallas või linnas elavaid lapsi, seejärel teeninduspiirkonnas töötavate vanemate lapsi.

Praegu kehtivad Narva koolieelsete lasteasutuste teeninduspiirkonnad on kinnitatud Narva Linnavolikogu 21.04.2009. a määrusega nr 66. Teeninduspiirkondade kinnitamisel lähtuti põhimõttest, et lasteaed peab olema võimalikult lähedal lapse elukohale. Seetõttu on teeninduspiirkonnad määratud majanumbri täpsusega. Tegelikkuses ei pruugi aga lastevanemad oma lapsele lasteaia valiku tegemisel juhinduda vaid lasteaia lähedusest elukohale, kuid ka muudest eelistustest nagu lapsevanema töökoha asukoht, täiendavate teenuste võimalused lasteaias, õpetaja isiksus jne. Seisuga 27.04.2015. a kõikides Narva linna lasteaedades, välja arvatud Narva Lasteaias Cipollino ja Narva Lasteaias Kuuseke, oli vabu kohti. See tähendab, et vanematele praegugi lapse jaoks lasteasutuse valik tegelikult vaba ning teeninduspiirkondade nii täpsel määramisel (nimetades tänavat ja maja numbrit) ei ole rakenduslikku tähtsust.
Narva Linnavolikogu 26.03.2015. a istungil on võetud vastu 2 Narva linna koolieelsete lasteasutuste võrgu puudutavat otsust: otsus nr 24 „Narva Lasteaia Väikevend ja Narva Lasteaia Kuldkalake liitmine Narva Lasteaiaga Pingviin“ ja otsus nr 25 „Narva Lasteaia Ojake tegevuse lõpetamine“. Otsuste jõustumise tagajärjel lõpetavad tegevuse alates 14.09.2015. a kolm lasteaeda: Väikevend, Kuldkalake ja Ojake. Vastavalt koolieelse lasteasutuse seaduse § 1 lõikele 1 loob valla- või linnavalitsus vanemate soovil kõigile pooleteise- kuni seitsmeaastastele lastele, kelle elukoht on selle valla või linna territooriumil ning ühtib vähemalt ühe vanema elukohaga, võimaluse käia teeninduspiirkonna lasteasutuses. Alates 15.09.2015. a ei ole Narva linnal võimalik luua lastele võimaluse käia teeninduspiirkonna lasteasutustes Väikevend, Kuldkalake ja Ojake.

Ülaltoodust tulenevalt kinnitatakse Narva linna lasteaedadele üks teeninduspiirkond, milleks on Narva linna territoorium.
2. Õiguslikud alused
Vastavalt koolieelse lasteasutuse seaduse § 15 lõikele 1 lasteasutuse teeninduspiirkonna kinnitab kohaliku omavalitsuse volikogu.
3. Otsus
3.1 Kinnitada iga munitsipaalomandis oleva koolieelse lasteasutuse teeninduspiirkonnaks Narva linna haldusterritoorium.
3.2 Tunnistada kehtetuks Narva Linnavolikogu 21.04.2009. a määrus nr 66 „Koolieelsete lasteasutuste teeninduspiirkondade kinnitamine“ kehtetuks.
4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul Narva Linnavolikogu poolt otsuse teatavakstegemise päevast arvates.
4.2 Otsus jõustub seadusega sätestatud korras.

1. Esitada Narva Linnavolikogusse läbivaatamiseks ja kinnitamiseks otsuse „Koolieelsete lasteasutuste teeninduspiirkondade kinnitamine“ eelnõu.
2. Volitada Narva Linnavalitsuse Kultuuriosakonna juhatajat Viktoria Lutust antud küsimus ette kandma Narva Linnavolikogus.

